CELEX: 32000R1626
Language: el
Date: 2000-07-24 00:00:00
Title: Κανονισμός (ΕΚ) αριθ. 1626/2000 της Επιτροπής, της 24ης Ιουλίου 2000, για την εφαρμογή του κανονισμού (ΕΚ) αριθ. 577/98 του Συμβουλίου όσον αφορά την οργάνωση δειγματοληπτικής έρευνας του εργατικού δυναμικού στην Κοινότητα σχετικά με το πρόγραμμα 2001-2004 που αφορά ενότητες ad-hoc για την έρευνα εργατικού δυναμικού

Avis juridique important

|

32000R1626

Κανονισμός (ΕΚ) αριθ. 1626/2000 της Επιτροπής, της 24ης Ιουλίου 2000, για την εφαρμογή του κανονισμού (ΕΚ) αριθ. 577/98 του Συμβουλίου όσον αφορά την οργάνωση δειγματοληπτικής έρευνας του εργατικού δυναμικού στην Κοινότητα σχετικά με το πρόγραμμα 2001-2004 που αφορά ενότητες ad-hoc για την έρευνα εργατικού δυναμικού  

Επίσημη Εφημερίδα αριθ. L 187 της 26/07/2000 σ. 0005 - 0006

Κανονισμός (ΕΚ) αριθ. 1626/2000 της Επιτροπήςτης 24ης Ιουλίου 2000για την εφαρμογή του κανονισμού (ΕΚ) αριθ. 577/98 του Συμβουλίου όσον αφορά την οργάνωση δειγματοληπτικής έρευνας του εργατικού δυναμικού στην Κοινότητα σχετικά με το πρόγραμμα 2001-2004 που αφορά ενότητες ad-hoc για την έρευνα εργατικού δυναμικούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα(1), όπως τροποποιήθηκε τελευταία από τον κανονισμό (ΕΚ) αριθ. 1578/2000 της Επιτροπής(2), και ιδίως το άρθρο 4 παράγραφος 2,Εκτιμώντας τα ακόλουθα:(1) Σύμφωνα με το άρθρο 4 παράγραφος 2 του κανονισμού (ΕΚ) αριθ. 577/98, πρέπει να καταρτίζεται κάθε έτος ένα πρόγραμμα ενοτήτων ad hoc που θα καλύπτουν ορισμένα έτη.(2) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής στατιστικού προγράμματος η οποία συστάθηκε με την απόφαση 89/382/ΕΟΚ, Ευρατόμ του Συμβουλίου(3),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο παράρτημα του παρόντος κανονισμού περιλαμβάνεται ένα πρόγραμμα ενοτήτων ad hoc που καλύπτει τα έτη 2001 έως 2004.Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Ιουλίου 2000.Για την ΕπιτροπήPedro Solbes MiraΜέλος της Επιτροπής(1) ΕΕ L 77 της 14.3.1998, σ. 3.(2) ΕΕ L 181 της 20.7.2000, σ. 39.(3) ΕΕ L 181 της 28.6.1989, σ. 47.ΠΑΡΑΡΤΗΜΑΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥΠολυετές πρόγραμμα ενοτήτων ad hoc1. Διάρκεια και μορφές του ωραρίου εργασίαςΚατάλογος μεταβλητών: βλέπε σχέδιο κανονισμού (ΕΚ) αριθ. 1578/2000 της Επιτροπής της 19ης Ιουλίου 2000, για την εφαρμογή του κανονισμού αριθ. 577/98 του Συμβουλίου, όσον αφορά την οργάνωση δειγματοληπτικής έρευνας του εργατικού δυναμικού στην Κοινότητα σχετικά με την ενότητα ad-hoc 2001 για τη διάρκεια και τις μορφές του ωραρίου εργασίας (ΕΕ L 181 της 20.7.2000, σ. 39).Περίοδος αναφοράς: δεύτερο τρίμηνο του 2001.Κράτη μέλη και περιφέρειες που αφορά: όλα.Δείγμα: όπως και για τις συνήθεις ενότητες· όμως, αν το άτομο είναι η δειγματοληπτική μονάδα, δεν απαιτούνται πληροφορίες σχετικά με τα μέλη του νοικοκυριού.Μεταβίβαση των αποτελεσμάτων: πριν από τις 31 Μαρτίου 2002.2. Απασχόληση ατόμων με ειδικές ανάγκεςΚατάλογος μεταβλητών: πρέπει να καθοριστούν πριν από τον Μάρτιο 2001.Περίοδος αναφοράς: δεύτερο τρίμηνο του 2002.Κράτη μέλη και περιφέρειες που αφορά: πρέπει να καθοριστούν.Δείγμα: άτομα με ειδικές ανάγκες· αν ο ενδιαφερόμενος είναι η δειγματοληπτική μονάδα, δεν απαιτούνται πληροφορίες σχετικά με τα μέλη του νοικοκυριού.Μεταβίβαση των αποτελεσμάτων: πριν από τις 31 Μαρτίου 2003.3. Δια βίου μάθησηΚατάλογος μεταβλητών: πρέπει να καθοριστούν πριν από τον Μάρτιο 2002.Περίοδος αναφοράς: δεύτερο τρίμηνο του 2003.Κράτη μέλη και περιφέρειες που αφορά: πρέπει να καθοριστούν.Δείγμα: όπως και για τις συνήθεις ενότητες· όμως, αν ο ενδιαφερόμενος είναι η δειγματοληπτική μονάδα, δεν απαιτούνται πληροφορίες σχετικά με τα μέλη του νοικοκυριού.Μεταβίβαση των αποτελεσμάτων: πριν από τις 31 Μαρτίου 2004.4. Μετάβαση από το σχολείο στην επαγγελματική ζωήΚατάλογος μεταβλητών: πρέπει να καθοριστούν πριν από τον Μάρτιο 2003.Περίοδος αναφοράς: δεύτερο τρίμηνο του 2004.Κράτη μέλη και περιφέρειες που αφορά: πρέπει να καθοριστούν.Δείγμα: άτομα που εγκατέλειψαν το εκπαιδευτικό σύστημα τα τελευταία πέντε - δέκα έτη (συμπεριλαμβανομένων των ατόμων που έχουν εγκαταλείψει το εκπαιδευτικό σύστημα επί ένα έτος τουλάχιστον και επανήλθαν στη συνέχεια)· αν το άτομο είναι η δειγματοληπτική μονάδα, δεν απαιτούνται πληροφορίες σχετικά με τα μέλη του νοικοκυριού.Μεταβίβαση των αποτελεσμάτων: πριν από τις 31 Μαρτίου 2005.